8. ΑΝΑΓΚ. ΝΟΜΟΣ υπ’ αριθ. 487 της 30/31 Ιουλ. 1945 Περί θεραπείας των θρησκευτικών αναγκών των Μητροπόλεων των Νέων Χωρών. Άρθρ.1.-Ένεκα των όλως εκτάκτων Εθνικών και Θρησκευτικών αναγκών των Μητροπόλεων των Νέων Χωρών επιτρέπεται κατόπιν προτάσεως της Ιεράς Συνόδου να διορίζωνται ως Ιεροκήρυκες ή πρωτοσύγγελλοι εις Μητροπόλεις των Νέων Χωρών υπό του Υπουργού των Θρησκευμάτων δια Β.Δ/τος άγαμοι κληρικοί, πτυχιούχοι της Θεολογικής Σχολής, υπηρετούντες νυν ως Εφημέριοι ή Ιεροκήρυκες Ιερών Ναών ή Ιδρυμάτων εν τη Αρχιεπισκοπή Αθηνών ή υπάλληλοι όντες Νομικών Προσώπων Δημοσίου Δικαίου ή εκκλησιαστικών οργανισμών. Άρθρ.2.-Οι κατά το άρθρ. 1 του παρόντος Νόμου διοριζόμενοι, αρνούμενοι να μεταβώσιν εις την νέαν των θέσιν άνευ αποχρώντων λόγων εφ’ ων ανεκκλήτως αποφαίνεται η Ιερά Σύνοδος εντός επτά ημερών από της κοινοποιήσεως του διορισμού των, στερούνται της εφημεριακής ή άλλης οιασδήποτε θέσεως ην κατέχουν και διαγράφονται εκ του καταλόγου των προς Αρχιερατείαν εκλογίμων. Άρθρ.3.-Μετά την πλήρωσιν των κενών θέσεων των Ιεροκηρύκων των Μητροπόλεων των Νέων Χωρών η ισχύς των άρθρ. 1 και 2 επεκτείνεται και επί των υπολοίπων Μητροπόλεων. Άρθρ.4.-Η ισχύς του παρόντος Α. Νόμου άρχεται από της ημέρας της δημοσιεύσεώς του εις την Εφημερίδα της Κυβερνήσεως. 